ddrg/super_eurlex huggingface dataset:
RÅDETS AFGØRELSE

af 14. februar 2000

om indgåelse af aftalen i form af brevveksling mellem Det Europæiske Fællesskab og Republikken Malta om ændring af aftalen om oprettelse af en associering mellem Det Europæiske Økonomiske Fællesskab og Malta

(2000/184/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum, og stk. 3, første afsnit,

under henvisning til forslag fra Kommissionen, og

ud fra følgende betragtninger:

(1) I artikel 2 i bilag I til aftalen om oprettelse af en associering mellem Det Europæiske Økonomiske Fællesskab og Malta(1), i det følgende benævnt "associeringsaftalen", er der fastsat toldlofter for indførsel af tekstilvarer med oprindelse i Malta.

(2) Ifølge det godkendte protokollat mellem Det Europæiske Fællesskab og Republikken Malta om handel med tekstilvarer(2), der blev undertegnet den 4. juni 1997, blev varer, der henhører under tekstilkategori 6, indført toldfrit i Fællesskabet indtil den 31. december 1997 op til en vis kvote, hvilket er udtryk for en øget liberalisering af tekstilindførslen fra Malta i forhold til de lofter, der er fastsat i associeringsaftalen.

(3) Inden for rammerne af såvel færdiggørelsen af første etape af associeringsaftalen som Fællesskabets liberaliseringsbestræbelser over for Middelhavslandene og i betragtning af det nuværende niveau og de nuværende tendenser med hensyn til adgangen til Fællesskabet af tekstilvarer fra Malta bør der opnås fuldstændig liberalisering for indførslen af tekstilvarer fra Malta.

(4) Aftalen i form af brevveksling om ophævelse af de toldlofter, der er fastsat i artikel 2 i bilag I til aftalen om oprettelse af en associering mellem Det Europæiske Økonomiske Fællesskab og Malta, bør derfor godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Republikken Malta om ændring af associeringsaftalen godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 14. februar 2000.

På Rådets vegne

J. GAMA

Formand

(1) EFT L 61 af 14.3.1971, s. 2. Suppleret med tillægsprotokollen (EFT L 304 af 29.11.1977, s. 2), den supplerende protokol (EFT L 81 af 23.3.1989, s. 2) og protokollen om forlængelse af første etape af aftalen (EFT L 116 af 9.5.1991, s. 67).

(2) EFT L 231 af 22.8.1997, s. 6.
KOMMISSIONENS BESLUTNING

af 23. februar 2000

om forlængelse af fristen for midlertidige godkendelser af det nye aktive stof Pseudomonas chlororaphis

(meddelt under nummer K(2000) 407)

(EØS-relevant tekst)

(2000/180/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 1999/80/EF(2), særlig artikel 8, stk. 1, fjerde afsnit, og

ud fra følgende betragtninger:

(1) Ifølge direktiv 91/414/EØF (i det følgende benævnt direktivet) skal der opstilles en EF-liste over aktive stoffer, som må iblandes plantebeskyttelsesmidler.

(2) Bio Agri indgav den 15. december 1994 et dossier om det nye aktive stof Pseudomonas chlororaphis til de svenske myndigheder med henblik på at få det aktive stof optaget i bilag I til direktivet.

(3) I henhold til direktivets artikel 6, stk. 2 og 4, er virkningerne af Pseudomonas chlororaphis på menneskers sundhed og miljøet ved at blive vurderet for de anvendelser, der er foreslået af ansøgeren. Sverige, der er udpeget til rapporterende medlemsstat, forelagde den 7. april 1998 Kommissionen den pågældende vurderingsrapport.

(4) Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(5) Der er brug for yderligere tid til at gennemføre en fuldstændig undersøgelse af det videnskabelige og tekniske dossier for Pseudomonas chlororaphis.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Medlemsstaterne kan indrømme midlertidige godkendelser af Pseudomonas chlororaphis for en periode på højst 24 måneder fra datoen for denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 23. februar 2000.

På Kommissionens vegne

David BYRNE

Medlem af Kommissionen

(1) EFT L 230 af 19.8.1991, s. 1.

(2) EFT L 210 af 10.8.1999, s. 13.
KOMMISSIONENS BESLUTNING

af 17. februar 2000

om Storbritanniens og Nordirlands status med hensyn til infektiøs hæmatopoietisk nekrose og egtvedsyge og om ophævelse af beslutning 92/538/EØF og 97/185/EF

(meddelt under nummer K(2000) 374)

(EØS-relevant tekst)

(2000/188/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 5, og

ud fra følgende betragtninger:

(1) Medlemsstaterne kan for hele eller en del af deres område opnå status som godkendt zone, der er fri for visse fiske- eller bløddyrssygdomme.

(2) Ved beslutning 92/538/EØF(3) meddelte Kommissionen Storbritannien status som godkendt fastlands- og kystzone med hensyn til infektiøs hæmatopoietisk nekrose (IHN) og egtvedsyge (VHS).

(3) Efter at der var konstateret et tilfælde af VHS på øen Gigha, der er en del af Storbritanniens område, blev denne øs status som godkendt zone med hensyn til VHS trukket tilbage ved Kommissionens beslutning 94/817/EF(4).

(4) Det Forenede Kongerige har forelagt Kommissionen et program, der blev godkendt ved Kommissionens beslutning 97/185/EF(5), og som har til formål at genoprette øen Gighas status som godkendt zone med hensyn til VHS.

(5) Efter en gennemgang af de oplysninger, der er fremlagt af Det Forenede Kongerige, ser det ud til, at programmet er blevet gennemført med godt resultat, da der ved omfattende undersøgelser af både vilde og opdrættede fisk ikke er påvist tilfælde af VHS.

(6) Betingelserne for at genoprette øen Gighas status som godkendt zone er opfyldt med hensyn til VHS.

(7) Af hensyn til klarheden bør beslutning 92/538/EØF og 97/185/EF derfor ophæves, og hele Storbritanniens og Nordirlands status som godkendt zone bør genoprettes med hensyn til IHN og VHS.

(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Storbritannien anerkendes som godkendt fastlandszone og godkendt kystzone for fisk med hensyn til infektiøs hæmatopoietisk nekrose og egtvedsyge.

Artikel 2

Nordirland anerkendes som godkendt fastlandszone og godkendt kystzone for fisk med hensyn til infektiøs hæmatopoietisk nekrose og egtvedsyge.

Artikel 3

Beslutning 92/538/EØF og 97/185/EF ophæves.

Artikel 4

Denne beslutning er rettet til medlemsstaterne.

Udfærdiget i Bruxelles, den 17. februar 2000.

På Kommissionens vegne

David BYRNE

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.

(3) EFT L 347 af 28.11.1992, s. 67.

(4) EFT L 337 af 24.12.1994, s. 88.

(5) EFT L 77 af 19.3.1997, s. 31.
KOMMISSIONENS BESLUTNING

af 25. februar 2000

om ophævelse af beslutning 2000/133/EF om visse beskyttelsesforanstaltninger i forbindelse med indførsel fra Israel af levende enhovede dyr, levende fugle og rugeæg

(meddelt under nummer K(2000) 494)

(EØS-relevant tekst)

(2000/183/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7, og

ud fra følgende betragtninger:

(1) Efter anmeldelse af West Nile-feber hos gæs i Israel vedtog Kommissionen beslutning 2000/133/EF af 22. december 1999 om visse beskyttelsesforanstaltninger i forbindelse med indførsel fra Israel af levende enhovede dyr, levende fugle og rugeæg(3). Denne beslutning gælder indtil 31. marts 2000.

(2) Efter vedtagelsen af ovennævnte beslutning har de israelske myndigheder fremsendt yderligere oplysninger og garantier, som muliggør en tilbagetrækning af beskyttelsesforanstaltningerne.

(3) Derfor skal beslutning 2000/133/EF ophæves.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Beslutning 2000/133/EF ophæves.

Artikel 2

Denne beslutning er rettet til medlemsstaterne.

Udfærdiget i Bruxelles, den 25. februar 2000.

På Kommissionens vegne

David BYRNE

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 43 af 16.2.2000, s. 35.
KOMMISSIONENS BESLUTNING

af 16. februar 2000

om fastsættelse af listen over godkendte fiskebrug i Østrig

(meddelt under nummer K(2000) 375)

(EØS-relevant tekst)

(2000/171/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 6, og

ud fra følgende betragtninger:

(1) Medlemsstaterne kan for fiskebrug beliggende i ikke-godkendte zoner opnå status som godkendte brug fri for visse fiskesygdomme med hensyn til infektiøs hæmatopoietisk nekrose (IHN) og egtvedsyge (VHS).

(2) Østrig har forelagt Kommissionen begrundelser for at indrømme et brug status med hensyn til IHN og VHS som godkendt brug beliggende i en ikke-godkendt zone samt de nationale bestemmelser, der garanterer overholdelse af reglerne om opretholdelse af godkendelsen.

(3) Kommissionen og medlemsstaterne har gennemgået de begrundelser, Østrig har fremsendt for dette brugs vedkommende.

(4) Det fremgår af gennemgangen, at bruget opfylder samtlige krav i artikel 6 i direktiv 91/67/EØF.

(5) Bruget kan derfor tildeles status som godkendt brug i en ikke-godkendt zone.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det i bilaget nævnte fiskebrug anerkendes som godkendt brug beliggende i en ikke-godkendt zone med hensyn til IHN og VHS.

Artikel 2

Denne beslutning er rettet til medlemsstaterne.

Udfærdiget i Bruxelles, den 16. februar 2000.

På Kommissionens vegne

David BYRNE

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.

BILAG

FISKEBRUG I ØSTRIG, DER ER GODKENDT MED HENSYN TIL MHT. IHN OG VHS

Alois Köttl Forellenzucht Alois Köttl A - 4872 Neukirchen a.d. Vöckla
KOMMISSIONENS BESLUTNING

af 14. februar 2000

om ændring af beslutning 97/219/EF om dyre- og folkesundhedsmæssige betingelser og udstedelse af sundheds- og hygiejnecertifikat ved indførsel af kød af opdrættet vildt og kaninkød fra tredjelande

(meddelt under nummer K(2000) 285)

(EØS-relevant tekst)

(2000/160/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF(1), senest ændret ved direktiv 97/79/EF(2), særlig artikel 10, og

ud fra følgende betragtninger:

(1) Ved Kommissionens beslutning 97/219/EF(3) fastsættes der dyre- og folkesundhedsmæssige betingelser, ligesom det fastsættes, at der skal udstedes sundheds- og hygiejnecertifikat ved import af kød af opdrættet vildt og kaninkød fra tredjelande.

(2) På grund af det særlige produktionssystem for kød af opdrættet rensdyr må der indrømmes visse specifikke sundhedsmæssige undtagelser for import af sådant kød.

(3) Beslutning 97/219/EF må ændres, så det tillades at importere rensdyrkød, der kommer fra dyr, som siden fødslen har været holdt adskilt fra vildtlevende klovbærende dyr.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I Kommissionens beslutning 97/219/EF foretages følgende ændringer:

I bilag A, kapitel IV, punkt 2, litra d), tilføjes efter "dyr, som siden fødslen har været holdt adskilt fra vildtlevende klovbærende dyr" fodnoten "Gælder ikke rensdyr".

Artikel 2

Denne beslutning anvendes fra tredivtedagen efter offentliggørelsen i De Europæiske Fællesskabers Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den 14. februar 2000.

På Kommissionens vegne

David BYRNE

Medlem af Kommissionen

(1) EFT L 62 af 15.3.1993, s. 49.

(2) EFT L 24 af 30.1.1998, s. 31.

(3) EFT L 88 af 3.4.1997, s. 45.
RÅDETS AFGØRELSE

af 14. februar 2000

om beskikkelse af et tysk medlem af Regionsudvalget

(2000/153/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af Regionsudvalget, efter at Hans-Otto Bräutigam er trådt tilbage som medlem, hvilket Rådet blev underrettet om den 11. januar 2000,

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Kurt Schelter beskikkes som medlem af Regionsudvalget som efterfølger for Hans-Otto Bräutigam for den resterende del af mandatperioden, dvs. indtil den 25. januar 2002.

Udfærdiget i Bruxelles, den 14. februar 2000.

På Rådets vegne

J. GAMA

Formand

(1) EFT L 28 af 4.2.1998, s. 19.
KOMMISSIONENS BESLUTNING

af 9. februar 2000

om opstilling af listen over de områder i Tyskland, der er støtteberettigede under strukturfondsmål nr. 2 i perioden 2000-2006

(meddelt under nummer K(2000) 310)

(Kun den tyske udgave er autentisk)

(2000/201/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 4, stk. 4, første afsnit,

efter høring af Komitéen for Udvikling og Omstilling i Regionerne, Komitéen for Landbrugsstrukturerne og Udviklingen af Landdistrikterne og Komitéen for Fiskeri- og Akvakultur, og

ud fra følgende betragtninger:

(1) Ifølge artikel 1, stk. 1, nr. 2, i forordning (EF) nr. 1260/1999 tager strukturfondsmål nr. 2 sigte på at yde støtte til økonomisk og social omstilling i områder med strukturproblemer.

(2) Det fastsættes i artikel 4, stk. 2, første afsnit, i forordning (EF) nr. 1260/1999, at Kommissionen og medlemsstaterne sørger for, at interventionen reelt koncentreres om de hårdest ramte områder i Fællesskabet og på det mest hensigtsmæssige geografiske niveau.

(3) I Kommissionens beslutning 1999/503/EF(2) er der i overensstemmelse med artikel 4, stk. 2, i forordning (EF) nr. 1260/1999 fastsat et befolkningsloft for de enkelte medlemsstater under mål nr. 2 for perioden 2000-2006. For Tyskland er det pågældende loft fastsat til 10296000 indbyggere.

(4) Ifølge artikel 4, stk. 4, i forordning (EF) nr. 1260/1999 opstiller Kommissionen efter forslag fra medlemsstaterne i snævert samråd med den berørte medlemsstat og under hensyntagen til de nationale prioriteringer listen over mål nr. 2-områder, uden at dette berører overgangsstøtten i artikel 6, stk. 2, i nævnte forordning.

(5) I artikel 4, stk. 11, i forordning (EF) nr. 1260/1999 fastsættes, at listen over områder, der er støtteberettigede under mål nr. 2, gælder i syv år regnet fra den 1. januar 2000. Hvis der imidlertid opstår alvorlig krise i en region, kan Kommissionen på forslag af en medlemsstat i løbet af 2003 ændre denne liste efter bestemmelserne i artikel 4, stk. 1-10, uden at forhøje den befolkningsandel, der er dækket inden for hver af de i nævnte forordnings artikel 13, stk. 2, omhandlede regioner -

VEDTAGET FØLGENDE BESLUTNING:

Artikel 1

Listen over de områder i Tyskland, der er berettiget til støtte i henhold til strukturfondenes mål nr. 2 i perioden 2000-2006, er anført i bilaget.

Denne liste kan ændres i løbet af 2003.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 9. februar 2000.

På Kommissionens vegne

Michel BARNIER

Medlem af Kommissionen

(1) EFT L 161 af 26.6.1999, s. 1.

(2) EFT L 194 af 27.7.1999, s. 58.

BILAG

LISTE OVER DE OMRÅDER I TYSKLAND, DER ER STØTTEBERETTIGEDE UNDER STRUKTURFONDSMÅL NR. 2

Perioden 2000 til 2006

>TABELPOSITION>
KOMMISSIONENS BESLUTNING

af 7. marts 2000

om opstilling af listen over de områder i Sverige, der er støtteberettiget under strukturfondsmål 2 i perioden 2000-2006

(meddelt under nummer K(2000) 554)

(Kun den svenske udgave er autentisk)

(2000/220/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 4, stk. 4, første afsnit,

efter høring af Komitéen for Udvikling og Omstilling i Regionerne, Komitéen for Landbrugsstrukturerne og Udviklingen af Landdistrikterne og Komitéen for Fiskeri- og Akvakultur, og

ud fra følgende betragtninger:

(1) Ifølge artikel 1, første afsnit, nr. 2, i forordning (EF) nr. 1260/1999 tager strukturfondsmål 2 sigte på at yde støtte til økonomisk og social omstilling i områder med strukturproblemer.

(2) Det fastsættes i artikel 4, stk. 2, første afsnit, i forordning (EF) nr. 1260/1999, at Kommissionen og medlemsstaterne sørger for, at interventionen reelt koncentreres om de hårdest ramte områder i Fællesskabet og på det mest hensigtsmæssige geografiske niveau.

(3) I Kommissionens beslutning 1999/503/EF(2) er der i overensstemmelse med artikel 4, stk. 2, i forordning (EF) nr. 1260/1999 fastsat et befolkningsloft for de enkelte medlemsstater under mål 2 for perioden 2000-2006. For Sverige er det pågældende loft fastsat til 1223000 indbyggere.

(4) Ifølge artikel 4, stk. 4, i forordning (EF) nr. 1260/1999 opstiller Kommissionen efter forslag fra medlemsstaterne, i snævert samråd med den berørte medlemsstat og under hensyntagen til de nationale prioriteringer en liste over mål 2-områder, uden at dette berører overgangsstøtten i artikel 6, stk. 2, i nævnte forordning.

(5) I artikel 4, stk. 11, i forordning (EF) nr. 1260/1999 fastsættes, at listen over områder, der er støtteberettigede under mål 2, gælder i syv år regnet fra den 1. januar 2000. Hvis der imidlertid opstår alvorlig krise i en region, kan Kommissionen på forslag af en medlemsstat i løbet af 2003 ændre denne liste efter bestemmelserne i artikel 4, stk. 1 til 10, uden at forhøje den befolkningsandel, der er dækket inden for hver af de i nævnte forordnings artikel 13, stk. 2, omhandlede regioner -

VEDTAGET FØLGENDE BESLUTNING:

Artikel 1

De områder i Sverige, der er berettiget til støtte i henhold til strukturfondenes mål 2 i perioden 2000 til 2006, er anført i bilaget.

Denne liste kan ændres i løbet af 2003.

Artikel 2

Denne beslutning er rettet til Kongeriget Sverige.

Udfærdiget i Bruxelles, den 7. marts 2000.

På Kommissionens vegne

Michel BARNIER

Medlem af Kommissionen

(1) EFT L 161 af 26.6.1999, s. 1.

(2) EFT L 194 af 27.7.1999, s. 58.

BILAG

LISTE OVER DE OMRÅDER I SVERIGE, DER ER STØTTEBERETTIGET UNDER STRUKTURFONDSMÅL 2

(2000 til 2006)

>TABELPOSITION>
RÅDETS AFGØRELSE

af 28. februar 2000

om indgåelse af aftalen i form af brevveksling mellem Det Europæiske Fællesskab og Kongeriget Marokko om visse ændringer af bilag 2, 3, 4 og 6 til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side

(2000/205/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133, stk. 3, sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) I lyset af den tid, der er gået, og de forandringer, der er sket, siden undertegnelsen den 26. februar 1996 af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, har det vist sig hensigtsmæssigt i begrænset omfang at ændre visse bilag til denne aftale.

(2) Ændringerne indebærer en liberalisering af den toldordning, som Marokko anvender for importen af industrivarer med oprindelse i Fællesskabet.

(3) Aftalen i form af brevveksling, der er forhandlet mellem Fællesskabet og Kongeriget Marokko, bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Kongeriget Marokko om visse ændringer af bilag 2, 3, 4 og 6 til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 28. februar 2000.

På Rådets vegne

J. PINA MOURA

Formand